open-index/open-wikipedia-markdown huggingface dataset:
பொட்டாசியம் குளோரோகுரோமேட்டு

**பொட்டாசியம் குளோரோகுரோமேட்டு** *(Potassium chlorochromate)* என்பது KCrClO3  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மம் ஆகும். குளோரோகுரோமேட்டு  [CrO3Cl]− அயனியின் பொட்டாசியம் உப்பு பொட்டாசியம் குளோரோகுரோமேட்டு எனக் கருதப்படுகிறது. ஆரஞ்சு நிறமுடைய இச்சேர்மம் தண்ணீரில் கரையும். கரிமச் சேர்மங்களை ஆக்சிசனேற்றம் செய்யவும் அரிதாக இது பயன்படுத்தப்படும். கண்டுபிடிப்பாளர் யூகின் மெல்ச்சியர் பெலிகாட்  என்பவரின் நினைவாக சில சமயங்களில் இதை பெலிகாட் உப்பு என்று அழைக்கிறார்கள்.

## தயாரிப்பு

பொட்டாசியம் டைகுரோமேட்டுடன் ஐதரோகுளோரிக் அமிலத்தைச் சேர்த்து சூடுபடுத்தி பொதுவாக பொட்டாசியம் குளோரோகுரோமேட்டு  தயாரிக்கப்படுகிறது. குரோமைல் குளோரைடுடன் பொட்டாசியம் குரோமேட்டைச் சேர்த்து பொட்டாசியம் குளோரோகுரோமேட்டைத் தயாரிக்கும் பாதை மேம்படுத்தப்பட்ட தயாரிப்பு முறையாகக் கருதப்படுகிறது:

:K2CrO4  +  CrO2Cl2   →   2 KCrO3Cl.

## கட்டமைப்பு

நான்முக குளோரோகுரோமேட்டு எதிர்மின் அயனியை இவ்வுப்பு கொண்டுள்ளது. சராசரியாக    Cr=O பிணைப்பின் நீளம் 159 பைக்கோமீட்டர்களும்  மற்றும் Cr-Cl இடையிலான இடைவெளி 219 பைக்கோ மீட்டர்களுமாக உள்ளது.

## வினைகள்

காற்றில் நிலைப்புத்தன்மையுடன் இருந்தாலும் இச்சேர்மத்தின் நீரிய கரைசல்கள் நீராற்பகுப்புக்கு உட்படுகின்றன. அடர் ஐதரோகுளோரிக் அமிலத்துடன் சேரும்போது இது குரோமைல் குளோரைடாக மாறுகிறது. 18-கிரௌன்-6 என்றழைக்கப்படும் 1,4,7,10,13,16- எக்சாக்சாசைக்ளோக்டாடெக்கேன் என்ற கரிமச் சேர்மத்துடன் சேர்த்து சூடுபடுத்தும்போது கொழுப்பு விரும்பி உப்பான  [K(18-கிரௌன்-6]CrO3Cl.உருவாகிறது.

பென்சைல் ஆல்ககாலை ஓர் அமில வினையூக்கியின் முன்னிலையில் இது ஆக்சிசனேற்றம் செய்கிறது. இதனுடன் தொடர்புடைய உப்பான பிரிடினியம் குளோரோகுரோமேட்டு பொதுவாக இவ்வினையில் பயன்படுத்தப்படுகிறது.

## பாதுகாப்பு

உடலுக்குள் செலுத்தப்பட்டால் பொட்டாசியம் குளோரோகுரோமேட்டு ஒரு நச்சாக உடலை பாதிக்கிறது. பல்வேறு தீங்குகளுடன் உடலை நஞ்சாக்குவதோடு சிறுநீரக பாதிப்பையும் ஏற்படுத்துகிறது. மனித தோலில் பட நேர்ந்தாலும் குறிப்பாக சுவாசிக்க நேர்ந்தாலும்  ஒவ்வாமை, கண் எரிச்சல், தோல் அரிப்பு முதலான பாதிப்புகள் உண்டாகின்றன .

## மேற்கோள்கள்

பகுப்பு:பொட்டாசியம் சேர்மங்கள்
பகுப்பு:குரோமேட்டுகள்
பகுப்பு:ஆக்சிசனேற்றிகள்
அமெரிக்க பொன் புட்பராகம்

**அமெரிக்க பொன் புட்பராகம்** (*American Golden Topaz*) என்பது ஒரு 172-பட்டை முக புட்பராகம் ஆகும்.  எடையுள்ள இது உலகின் பெரிய வெட்டப்பட்ட மஞ்சள் புட்பராகமும் உலகிலுள்ள பட்டைதீட்டப்பட்ட பெரிய இரத்தினக்கற்களில் ஒன்றும் ஆகும். பிரேசிலின் மினாஸ் ஜெரைசு கிடைக்கப்பட்ட இதனை, 11.8&nbsp;கி (26 ப) எடையிலிருந்து வெட்டியெடுத்தனர். இது வாசிங்டன், டி. சி.யில் உள்ள இயற்கை வரலாற்றுக்கான தேசிய அருங்காட்சியகத்தில் காட்சிப்படுத்தப்பட்டுள்ளது.

## உசாத்துணை

பகுப்பு:தனிப்பட்ட இரத்தினக்கற்கள்
தன்சானைற்று

**தன்சானைற்று** (*Tanzanite*) என்பது நீல/ஊதா வகை கனிமம் ஆகும். இது தென் தன்சானியாவில் 1967 இல் கிளிமஞ்சாரோ மலைக்கு அண்மித்த நகரில் கண்டு பிடிக்கப்பட்டது. தன்சானைற்று மலிவான இரத்தினக்கலாக பயன்படுத்தப்படுகிறது. ஆயினும் செயற்கையான சூடுபடுத்தலுக்கு உட்படுத்தப்பட்டு, விலைமதிப்புள்ள நீலக்கல்லுக்கு மாற்றாக பயன்படுத்தப்படுகிறது. இயற்கையான தன்சானைற்று மிகவும் குறைவாகக் கிடைக்கிறது. அத்துடன் இது மெரிரானி குன்றுகளில் மட்டுமே கிடைக்கிறது.

## மேற்கோள்கள்

## வெளி இணைப்புகள்

* Time Article of 2007 about the popularity of tanzanite .
* Article in the early stages of tanzanite (1969) 
* Interesting article and documents from the early days: "Something new out of Africa but no one knew what it was". 
* The ICA's tanzanite information page.
* Gem Slaves – a short film from 2006 on tanzanite's child miners
* A picture of a purported 737.81 carat faceted tanzanite  (No reliable source to corroborate)

பகுப்பு:இரத்தினக் கற்கள்
பகுப்பு:நேர்ச்சாய்சதுரக் கனிமங்கள்
செரெண்டிப்பைற்று

**செரெண்டிப்பைற்று** (*Serendibite*) என்பது மிகவும் அரிதான கனிமமும் இரத்தினமும் ஆகும். இது முதன்முதலாக 1902 இல் இலங்கையில் கண்டுபிடிக்கப்பட்டது. இதனால் இதற்கு இலங்கையின் பண்டைய அரபு மொழிப் பெயரான செரெண்டிப் என்ற பெயர் சூட்டப்பட்டது. இது அரிதான இரத்தினக்கற்களில் ஒன்றாகக் கருதப்படுகிறது.

## உசாத்துணை

பகுப்பு:இரத்தினக் கற்கள்
பகுப்பு:கால்சியம் கனிமங்கள்
பகுப்பு:சோடியம் கனிமங்கள்
பகுப்பு:மக்னீசியக் கனிமங்கள்
பகுப்பு:இரும்புக் கனிமங்கள்
பகுப்பு:அலுமினியம் கனிமங்கள்
மஸ்கிராவைற்று

thumb|இலங்கை மஸ்கிராவைற்று, 0.59&nbsp;கரட்

**மஸ்கிராவைற்று** (*Musgravite*, Be(Mg, Fe, Zn)2Al6O12) என்பது ஒரு இரத்தினக்கல் ஆகும். இது ஆத்திரேலியாவின் மஸ்கிரேவ் மலைத்தொடர்களில் கண்டுபிடிக்கப்பட்டதால் மஸ்கிராவைற்று என்ற பெயரைப் பெற்றது. இது இடாபைற்று குடும்பத்தைச் சேர்ந்ததாகும். இதன் கடினம் 8 முதல் 8.5 மோவின் அளவுகோல் ஆகும்.

## உசாத்துணை

பகுப்பு:ஆக்சைடு கனிமங்கள்
பகுப்பு:இரத்தினக் கற்கள்
தாம்பரம் விமானப்படை நிலையம்

**தாம்பரம் விமானப்படை நிலையம்** (*Tambaram Air Force Station*) என்பது தமிழ்நாட்டில் சென்னை, தாம்பரத்தில் அமைந்துள்ள  இந்திய வான்படைக்குச் சொந்தமான வான்படைத் தளமாகும். இந்த வான்படைத் தளம்  விமானிகளுக்கு பயிற்சி அளிக்கப் பயன்படுத்தப்படுகிறது.

இந்த நிலையத்தில்  வான்படை படையணியினருக்காக உள்ள வான்படைப் பள்ளியில் 2015 காலகட்டத்தில் 15 பைலேடஸ் பிசி 7, எம்.கே II போன்றவற்றின் மூலமாக பயிற்றுனர்களால் அடிப்படை பயிற்சிகள் அளிக்கப்படுகின்றன.  பிசி-7 , கிரண்  எம்.கே I, எம்கே II போன்றவை பிற பயிற்சி வானூர்திகள் ஆகும்.  மற்றும் எச்ஏஎல் சீட்டா,  மற்றும் எச்ஏஎல் சேடக் உலங்கு வானூர்தி, ஏஎன்-32 போன்றவையும் இங்கு உள்ளன. இந்தியக் கடற்படையின் உலங்கு வானூர்திகள் கூட இந்த விமானத் தளத்தில் இருந்து இயக்கப்பட்டு வருகின்றன.

பகுப்பு:தமிழ்நாட்டு வானூர்தி நிலையங்கள்
பகுப்பு:காஞ்சிபுரம் மாவட்டம்
பகுப்பு:இந்திய வான்படைத் தளங்கள்
திருவிளையாடற் புராண படலங்களின் பட்டியல்

பரஞ்சோதி முனிவர் இயற்றிய திருவிளையாடற் புராண நூலில் சிவனின் 64 திருவிளையாடல்களும் தனித்தனிப் படலங்களாக விளக்கப்பட்டுள்ளன.

# இந்திரன் பழி தீர்த்த படலம்.
# வெள்ளையானை சாபம் தீர்த்த படலம்.
# திருநகரங்கண்ட படலம்.
# தடாதகைப் பிராட்டியார் திருவவதாரப் படலம்.
# தடாதகையாரின் திருமணப் படலம்.
# வெள்ளியம்பலத் திருக்கூத்தாடிய படலம்.
# குண்டோதரனுக்கு அன்னமிட்ட படலம்.
# அன்னக் குழியும் வைகையையும் அழைத்த படலம்.
# ஏழுகடல் அழைத்த படலம்.
# மலயத்துவசனை அழைத்த படலம்.
# உக்கிரபாண்டியன் திருவவதாரப் படலம்.
# உக்கிர குமாரனுக்கு வேல்வளை செண்டு கொடுத்த படலம்.
# கடல் சுவற வேல்விட்ட படலம்.
# இந்திரன் முடிமேல் வளையெறிந்த படலம்.
# மேருவைச் செண்டாலடித்த படலம்.
# வேதத்துக்குப் பொருள்அருளிச் செய்த படலம்.
# மாணிக்கம் விற்ற படலம்.
# வருணன் விட்ட கடலை வற்றச் செய்த படலம்.
# நான் மாடக்கூடலான படலம்.
# எல்லாம் வல்ல சித்தரான படலம்.
# கல்லானைக்குக் கரும்பருத்திய படலம்.
# யானை எய்த படலம்.
# விருத்த குமார பாலரான படலம்.
# கால் மாறி ஆடிய படலம்.
# பழியஞ்சின படலம்.
# மாபாதகம் தீர்த்த படலம்.
# அங்கம் வெட்டின படலம்.
# நாகமேய்த படலம்.
# மாயப்பசுவை வதைத்த படலம்.
# மெய்க் காட்டிட்ட படலம்.
# உலவாக்கிழி அருளிய படலம்.
# வளையல் விற்ற படலம்.
# அட்டமாசித்தி உபதேசித்த படலம்.
# விடை இலச்சினை இட்ட படலம்.
# தண்ணீர்ப்பந்தல் வைத்த படலம்.
# இரசவாதம் செய்த படலம்.
# சோழனை மடுவில் வீட்டிய படலம்.
# உலவாக் கோட்டை அருளிய படலம்.
# மாமனாக வந்து வழக்குரைத்த படலம்.
# வரகுணனுக்கு சிவலோகம் காட்டிய படலம்.
# விறகு விற்ற படலம்.
# திருமுகம் கொடுத்த படலம்.
# பலகை இட்ட படலம்.
# இசைவாது வென்ற படலம்.
# பன்றிக் குட்டிக்கு முலை கொடுத்த படலம்.
# பன்றிக் குட்டிகளை மந்திரிகளாக்கிய படலம்.
# கரிக்குருவிக்கு உபதேசம் செய்த படலம்.
# நாரைக்கு முத்தி கொடுத்த படலம்.
# திருவாலவாயான படலம்.
# சுந்தரப்பேரம் செய்த படலம்.
# சங்கப்பலகை கொடுத்த படலம்.
# தருமிக்குப் பொற்கிழியளித்த படலம்.
# கீரனைக் கரையேற்றிய படலம்.
# கீரனுக்கு இலக்கணம் உபதேசித்த படலம்.
# சங்கத்தார் கலகந்தீர்த்த படலம்.
# இடைக்காடன் பிணக்குத் தீர்த்த படலம்.
# வலை வீசின படலம்.
# வாதவூர் அடிகளுக்கு உபதேசித்த படலம்.
# நரி பரியாக்கிய படலம்.
# பரி நரியாக்கிய படலம்.
# மண் சுமந்த படலம்.
# பாண்டியன் சுரம் தீர்த்த படலம்.
# சமணரைக் கழுவேற்றிய படலம்.
# வன்னியும் கிணறும் இலிங்கமும் அழைத்த படலம்.

## ஆதாரங்கள்


பகுப்பு:திருவிளையாடல்கள்
கடம்பவன புராணம்

**கடம்பவன புராணம்** என்பது வீமநாத பண்டிதர் எழுதிய சைவ நூலாகும். இந்நூலில் மதுரை மீனாட்சி சுந்தரேசுவரர் சிவாலயத்தின் இறைவன் செய்த திருவிளையாடல்கள் தொகுப்பப் பட்டுள்ளன. 

கடம்பவனமாக இருந்த மதுரை இந்திரன் சீர்படுத்தி கோயில் அமைத்தான் என்பது புராணமாகும். கடம்பவன புராணத்தில் லீலா சங்கிரக அத்தியாயம் என்பதில் மதுரைத் திருவிளையாடல்கள் அனைத்தும் பாடப்பட்டுள்ளன.

## ஆதாரங்கள்


பகுப்பு:சைவ சமய இலக்கியம்
வீமநாத பண்டிதர்

**வீமநாத பண்டிதர்** என்பவர் கடம்பவன புராணம் எனும் சைவ நூலின் ஆசிரியர் ஆவார். இவர் கிபி 20ம் நூற்றாண்டு காலத்தினை சேர்ந்தவர்.

கடம்பம் எனும் மரங்கள் அதிகம் இருந்த வனப்பகுதியான தற்போதைய மதுரைப் பற்றி கடம்பவன புராணத்தில் வீமநாத பண்டிதர் பாடியுள்ளார். இந்நூலில் மதுரை சொக்கநாதர் அருளிய 64 திருவிளையாடல்கள் இடம்பெற்றுள்ளன.

## ஆதாரங்கள்


பகுப்பு:சைவ சமய நூலாசிரியர்கள்
நம்பி திருவிளையாடல்

**திருவாலவாயுடையார் திருவிளையாடற் புராணம்** அல்லது **நம்பி திருவிளையாடல்**  என்பது பெரும்பற்றப்புலியூர் நம்பி  என்பவரால் எழுதப்பெற்ற சைவ சமய நூலாகும்.  இந்நூல் திருவிளையாடல் புராணத்துக்கு முன்பு தோன்றியது எனக் கருதப்படுகிறது.  இந்நூல் உத்தரமகாபுராணம் எனும் வடமொழி நூலின் சாரசமுச்சயம் எனும் பிரிவிலிருந்து மொழிபெயர்த்து எழுதப்பட்டதாகும். சாரசமுச்சயம் எனும் பகுதியில் சிவபெருமானின் 64 கதைகள் குறிப்பிடப்பட்டுள்ளன. இது உண்மையில் ஒரு திருவிளையாடல் புராணம். சிவன் கதைகளை முதன்முதலில் தொகுத்துக் கூறிய நூல் இது. இதனை ஓதரிய எனும் செய்யுளின் மூலமாகவும், "அம் பதுமத்தார்" எனும் நூற்சிறப்பு பாயிரச் செய்யுள் மூலம் அறிந்து கொண்டதாக உ.வே.சா குறிப்பிட்டுள்ளார். இந்நூல் 1753 செய்யுள்களைக் கொண்டதாகும்.

## வேறு பெயர்கள்
இந்நூலைத் திருவாலவாயுடையார் திருவிளையாடல் என்றும் அழைப்பர். இந்நூல் காலத்தால் முந்தியது என்பதால் பழைய திருவிளையாடல் என்றும், வேம்பத்தூரார் திருவிளையாடல் என்றும் அழைக்கப்படுகிறது. 

இந்நூலின் ஆசிரியர் பெரும்பெற்றப் புலியூர் நம்பியின் காலம் பதிமூன்றாம் நூற்றாண்டாக கருதப்படுகிறது. இவர் கிபி 1228-ஆம் ஆண்டு இந்நூலை இயற்றி பாண்டிய அரசனிடம் இறையில் நிலம், பல்லக்கு போன்றவைகளைப் பெற்றுள்ளார்.  இந்த நூலில் 1753 விருத்தப் பாடல்கள் உள்ளன. இவற்றில் மதுரைச் சொக்கநாதரின் 64 திருவிளையாடல்கள் பாடப்பட்டுள்ளன. 

*பாயிரம்
*கடவுள் வாழ்த்து
*அவை அடக்கம்
*பதிகம்
*நூல்வரலாறு
*திருநகரச் சிறப்பு
*நூற்பயன் 

என்னும் பகுப்புகளில் சொல்லப்பபட்டுள்ளது.

##### பாடல்கள் - எடுத்துக்காட்டு
சந்தப்பாடல்
:அருளுந்தொறும பொருளுந்திருந் தழகுந்தொகும் குலமும்தரும்
:பரிவொன்றுசந் ததியும்புகும் பழியஞ்சுமொண் பொடியும்பொருந் 
:துருவுந்திறம் பிறவுந்துளங் கொளியும்பிறங் கறிவும்செழுந்
:திருவும்பெரும் புகழும்தருந் திருவம்பலம் திருவம்பலம்
சிவசின்னங்கள் எனப் போற்றப்படுவன உருத்திராச்சம், திருநீறு, நமச்சிவாய-மந்திரம் ஆகிய மூன்று. இவற்றில் மந்திரப் பயனைக் கூறும் பாடல்
:குலம் தரும் நீதி மிக்க குணம் தரும் வெதம் சொல்லும்
:பலம் தரும் உயர்ந்த சாயுச்சயம் தரும் ப.உது இலாத
:தலம் தரும் எல்லாம் வல்ல சயம் தரும் நிறைந்த செல்வ
:நலம் தரும் பெருமை குன்றா நயம் தரும் - நமச்சிவாய

## அச்சில்
திருவாலவாயுடையார் திருவிளையாடல் புராணம் எனும் இந்நூலை அச்சில் 1906-ஆம் ஆண்டு உ.வே. சாமிநாத ஐயர் கொண்டு வந்துள்ளார். அதன் பிறகு 1927 மற்றும் 1972 ஆகிய இரு பதிப்புகள் வந்திருக்கின்றன.

##### மேலும் காண

## மேற்கோள்கள்


பகுப்பு:13 ஆம் நூற்றாண்டுத் தமிழ் நூல்கள்
பகுப்பு:சைவ சமய நூல்கள்
பகுப்பு:திருவிளையாடல் புராணம்
கிளி மூக்கு கோழி

**கிளி மூக்கு கோழிகள்** அல்லது **விசிறிவால் சேவல்** என்பவை  இவை தமிழகத்துக்கே உரித்தான கோழி இனமாக கருதப்படுகிறது. என்றாலும், இது அசில் நாட்டுக் கோழியின் கலப்பினம் என்பதே கால்நடை நிபுணர்களின் கருத்து. இந்தச் சேவல்கள் கம்பீரத் தோற்றத்துடன் மூர்க்கமானவையாகக் கருதப்படுகின்றன. இவை பெரும்பாலும் சேவல் சண்டைக்காகவும், அழகுக்காகவும் வளர்க்கப்படுகின்றன. கோவை, பொள்ளாச்சி, நாமக்கல், திண்டுக்கல், உடுமலைப்பேட்டை ஆகிய பகுதிகளில் இந்த வகை சேவல்கள் அதிகமாக வளர்க்கப்படுகின்றன.
## பெயரியல்
இந்தக் கோழி இனங்களில் கிளியைப் போன்ற அலகினைக் கொண்டதால் கிளி மூக்கு சேவல் என்றும், இவற்றுக்கு மயிலைப் போல நீண்ட வால்கள் இருப்பதால் இதை 'விசிறிவால் சேவல்' என்றும், திண்டுக்கல் போன்ற பகுதிகளில் 'கிளிமூக்கு விசிறிவால் சேவல்' என்றும் அழைக்கின்றனர்.

இந்த இனங்களை மற்றக் கோழிகளைக் காட்டிலும் அதிக எடை கொண்டதால், இயல்பான இனப்பெருக்கம் நிகழ்வது கடினமாக உள்ளது. எனவே இனப்பெருக்கத்தில் கைமிதியாடுதல் போன்ற வழிமுறைகளை வளர்ப்பாளர்கள் கையாளுகிறார்கள்.

ஆரோக்கியமான கிளிமூக்குச் சேவல் ஒன்றின் உடல் எடை சுமார் 10 கிலோ. இதன் சராசரி உயரம் 2 அடி. இந்த வகைச் சேவல்களின் சராசரி வாழ்நாள் 5 முதல் 7 ஆண்டுகள். இவற்றின் விலை ரூ.15 ஆயிரம் முதல் ரூ.1 லட்சம்வரை உள்ளன. கிளி மூக்கு கோழிகளின் குஞ்சுகள் அதிக விலைக்கு விற்பனை வாய்ப்பினைக் கொண்டுள்ளன.

நிறத்தை அடிப்படையாகக்கொண்டு இவை கறுப்பு மயில், செங்கறுப்பு, செவலை, செங்கீரி, சாம்பல் பூதி, கொக்கு வெள்ளை, பொன்ரம் என்று பெயரிடப்படுகிறன.

## மேற்கோள்கள்

பகுப்பு:இந்தியாவில் தோன்றிய கோழி இனங்கள்
பகுப்பு:தமிழ்நாட்டில் கால்நடை வளர்ப்பு
பவநாத்

**பவநாத்** (Bhavnath)  இந்தியாவின் மாநிலமான குஜராத்தின் ஜூனாகாத் மாவட்டத்தின் தலைமையிடமான ஜூனாகத் நகரத்தின் அருகே கிர்நார் மலையின் அடிவாரத்தில் அமைந்த சிறு கிராமம் ஆகும். 

## வரலாறு
கிர்நார் மலை அடிவாரத்தில் உள்ள பவநாத் கிராமத்தில் மகாதேவர் கோயில் உள்ளது.   பவநாத்தில் உள்ள கிர்நார் மலையில் அசோகர் கல்வெட்டுக்கள் உள்ளது.

## விழாக்கள்
இந்து மற்றும் சமணர்களுக்கு புனிதமான பவநாத் கிராமத்தில், ஆண்டு தோறும், மகா சிவராத்திரியும் கிர்நார் கிரிவலம் விழாவும் சிறப்பாகக் கொண்டாடப்படுகின்றன. 

மாசி மாத மகா சிவராத்திரி ஒட்டி ஐந்து நாட்கள் நடைபெறும் விழாவின் போது இராஜஸ்தானின்  மேவார்,  குஜராத்தின்  கட்ச், உத்திரப் பிரதேசத்தின்  அயோத்தி மற்றும் மதுரா பகுதிகளிலிருந்து ஆயிரக்கணக்கான பக்தர்களும் நாகா சாதுக்களும் இங்கு வருகின்றனர். 

கிரிவலம் நிகழ்வின் போது தத்தாத்ரேயர் ஐந்து நாட்கள் பவநாத் கிராமத்தில் தங்கியிருப்பார் என இந்துக்கள் கருதுகிறார்கள்.

## இதனையும் காண்க

* தில்வாரா சமணர் கோயில்
* பாலிதானா சமணக் கோயில்கள்
* தரங்கா சமணர் கோயில்கள்
* கிர்நார் சமணர் கோயில்கள்
*சிதறால் மலைக் கோவில்
*மேல் சித்தாமூர் சமணர் கோயில்

## மேற்கோள்கள்

பகுப்பு:குஜராத் மாநிலத்திலுள்ள ஊர்களும் நகரங்களும்
பகுப்பு:ஜூனாகத் மாவட்டம்
வடசென்னை அனல் மின் நிலையம்

**வடசென்னை அனல்மின் நிலையம்** சென்னையில் இருந்து 25 கிலோமீட்டர் (16 மைல்)   தொலைவில் அமைந்துள்ள மின் நிலையம் ஆகும்.தமிழ்நாட்டில் அமைந்துள்ள முக்கிய மின் நிலையங்களில் ஒன்றான இதன் மொத்த உற்பத்தி திறன்  1830 மெகாவாட்டு ஆகும்.

## வரலாறு
வடசென்னை அனல்மின் நிலையம் 1994ஆம் ஆண்டு திருவள்ளூர் மாவட்டத்தில் நிறுவப்பட்டது. எண்ணூர் அனல்மின் நிலையத்திற்கு நிலக்கரி இறக்குமதிக்கு பயன்பட்ட எண்ணூர் துறைமுகம் அருகில் இருந்ததே இம்மின்னிலையம் இங்கு அமைக்கபட முக்கியக் காரணம் ஆகும். இந்நிலையம் துணை நுகர்வு மட்டுப்படுத்துதல் மற்றும் உற்பத்தி மேம்படுத்துதல் ஆகியனவற்றிற்கு பல விருதுகளை பெற்றுள்ளது. இந்நிலையத்திற்கு தேவையான நிலக்கரி எண்ணூர் துறைமுகத்திலிருந்து  கொண்டுவரப்படுகிறது. அண்மையில் இந்நிலையத்திற்கு ஒரு நிலையகம் (Stator) கடல் வழியாக வாங்கி எடுத்துவரப்பட்டது. அண்மைக்காலங்களில் நிலக்கரி தட்டுப்பாட்டால் இந்நிலையத்தை இயக்க நிலக்கரி வெளிமாநிலங்களில் இருந்து இறக்குமதி செய்யப்படுகிறது.

## மின் உற்பத்தி திறன்

## மேலும் பார்க்க

* இந்தியாவில் உள்ள மின் சக்தி நிலையங்களின் பட்டியல்

## மேற்கோள்கள்

## வெளியிணைப்புகள்
* North Chennai Thermal Power Station at SourceWatch

பகுப்பு:தமிழ்நாடு அனல் மின் நிலையங்கள்
பகுப்பு:திருவள்ளூர் மாவட்டம்
சந்தீப் சிங்

**சந்தீப் சிங்** *(Sandeep Singh)* (பிறப்பு: 27 பிப்ரவரி 1986) ஓர் இந்தியத் தொழில்முறை வளைதடிபந்தாட்ட வீரர் ஆவார்.இவர் இந்திய ஆடவர் தேசிய வளைதடிபந்தாட்டக் குழுவின் முன்னாள் தலைவரும் ஆவார். இவர் குழுவில் முழுபிற்காப்பளராகவும் இழுத்துப் பிடிப்பில் மூலைத் தண்டவகைச் சிறப்பு வல்லுனராகவும் விளங்குகிறார். இவர் அரியானா காவல்துறையில் இணைகண்காணிப்பாளராக உள்ளார்.

## இளமை
இவர் அரியானா மாநில, குருசேத்திரம் மாவட்டத்தில் சாகாபாது பேரூரில் குர்சரண் சிங் சைனிக்கும் தல்ஜித் கௌர் சைனிக்கும் பிறந்தார். இவரது அண்ணன் பிக்ரமஜீத் ச்ங்கும் ஓர் வளைதடிபந்தாட்ட வீரர் ஆவார். பின்னவர் இந்திய எண்ணெய் நிறுவனம் சார்பில் விளையாடுகிறார்.

## சாதனைகள்
*இவர் 2009 சுல்தான் அசுலான் சா கோப்பைப் போட்டியில் அப்போட்டியின் சிறந்தவராக அனைத்து இலக்குகளையும் வென்றார்.
*இவர் 16 இலக்குகள் எடுத்து இலண்டனில் நடந்த 2012 கோடைக்கால ஒலிம்பிக் விளையாட்டுகளுக்குத் தேர்வு பெற்ற முன்னணி ஆடவர் வளைதடிபந்தாட்ட வீரர் ஆவார்.

## விருதுகள்
* **2010**: அருச்சுனா விருது வளைதடிபந்தாட்டச் சாதனைக்காகப் பெற்றவர்

## மேற்கோள்கள்

## வெளி இணைப்புகள்
* 
* Sandeep Singh's profile on Bhartiya Hockey 
* http://www.hindu.com/mp/2005/05/12/stories/2005051201250400.htm 
* http://sportchannel.in/?p=375 
* Sandeep Singh powers India to London Olympics 

பகுப்பு:வாழும் மக்கள்
பகுப்பு:இந்திய ஒலிம்பிக் வளைதடிபந்தாட்ட வீரர்கள்
பகுப்பு:1986 பிறப்புகள்
பகுப்பு:இந்திய வளைதடிப் பந்தாட்ட வீரர்கள்
கரவட நூல்

**கரவட நூல்** என்பது திருட்டினைப் பற்றிய நூலாகும். இந்நூலை கருணீசுதர் என்பவர் இயற்றியிருந்தார். இந்நூல் திருடர்களை கண்டுபிடிக்க காவலர்களுக்கு உதவும் பொருட்டு எழுதப்பட்டிருந்தது. இந்நூலில் திருடுவதற்குரிய வழிகளைப் பற்றி விவரிக்கப்பட்டுள்ளது. 

இந்நூலைப் பற்றிய விவரங்கள் மதுரைக் காஞ்சி உரையில் உள்ளன.

## ஆதாரங்கள்


பகுப்பு:தமிழ் இலக்கிய நூல்கள்
சித்தராரூடம்

**சித்தராரூடம்** என்பது விஷக்கடி வைத்தியத்திற்கு எழுதப்பெற்ற நூலாகும்.  சிந்து வடிவில் இருக்கும் இந்நூலின் ஆசிரியர் பெயர் தெரியவில்லை. 

ஓலைச் சுவடியாக இருந்த இந்த நூலை 1999ஆம் ஆண்டு மன்று பதிப்பகம் இந்த நூலை வெளியிட்டது. திருமதி லீலா இரணேஷ்பரன் கணினி வடிவமாக்கினார். 

இந்நூலில் 87 பாடல்கள் இடம்பெற்றுள்ளன. 

## ஆதாரங்கள்

பகுப்பு:தமிழ் இலக்கிய நூல்கள்
பகுப்பு:சித்தர்கள் எழுதிய நூல்கள்
இக்நேசு திர்கி

**இக்நேசு திர்கி** *(Ignacious  Tirkey)*  ஓர் இந்திய வளைதடிபந்தாட்ட வீரர் ஆவார். இவர் களத்தில் முழு பிற்காப்பு இருப்பில் ஆடுகிறார். இவர் இந்தியத் தேசிய ஆடவர் வளைதடிபந்தாட்டக் குழுவின் தலைவராக இருந்துள்ளார்.

இவர் இந்தியப் படைத்துறையில் சென்னை பொறியியல் குழுவில் அலுவலராக உள்ளார். இப்போது இவர் தளபதியாக உள்ளார்.

## இளமை
இவரது தம்பியான பிரபோது திர்கியும் இந்தியா சார்பில் வளைதடிபந்தாட்டத்தில் கலந்துகொள்கிறார். இவர் உரூர்கெலாவில் உள்ள பன்போசு விளையாட்டு விடுதியில் பயிற்சி பெற்றவர். இங்கு தான் இவரை இந்தியப் படைத்துறை தேர்வு செய்து பணியில் சேர்த்துக்கொண்டது.

## மேற்கோள்கள்

## வெளி இணைப்புகள்
* Ignace Tirkey Orisports
* Ignace Tirkey profile
* 

பகுப்பு:வாழும் மக்கள்
பகுப்பு:இந்திய ஒலிம்பிக் வளைதடிபந்தாட்ட வீரர்கள்
பகுப்பு:1981 பிறப்புகள்
பகுப்பு:இந்திய வளைதடிப் பந்தாட்ட வீரர்கள்
பகுப்பு:அருச்சுனா விருது பெற்றவர்கள்
பகுப்பு:பத்மசிறீ விருது பெற்ற விளையாட்டுத்துறையினர்
பிளாக் தண்டர் (பூங்கா)

**பிளாக் தண்டர்** (*Black Thunder*) என்பது தமிழ்நாட்டில், நீலகிரிக்கு அருகிலுள்ள மேட்டுப்பாளையத்தில் அவினாசி சாலையில் அமைந்துள்ள நீர் விளையாட்டுப் பூங்கா ஆகும். இது கோயமுத்தூரில் இருந்து வடக்கில் 40.கி.மீ தொலைவில் சுமார் 75 ஏக்கர் பரப்பளவில் 49 விளையாட்டுக்களுடன் அமைந்துள்ளது. இவ்விளையாட்டுகளில் மலைச் சறுக்கு, வன ஆற்றுச் சவாரி போன்றவை குறிப்பிடத்தக்க அம்சங்களாகும். இந்த பூங்காவில் ஒரு உணவகமும் செயல்பட்டு வருகிறது. இதில் நுழைவுக்கட்டணம் ஒரு நபருக்கு வயது வந்தவர்களுக்கு 690/-, குழந்தைகளுக்கு (3 முதல் 10 வயது) 590/-, பள்ளி மாணவர்களுக்கு 390/-, கல்லூரி மாணவர்களுக்கு 490/- ஆகும்.

வலது|thumb|208x208px
வலது|thumb|200x200px

## மேற்கோள்கள்

பகுப்பு:கோயம்புத்தூர் மாவட்டப் பொழுதுபோக்குப் பூங்காக்கள்
கோவைக் கொண்டாட்டம்

**கோவைக் கொண்டாட்டம் (Kovai Kondattam)** என்பது தமிழ்நாட்டின் கோயமுத்தூரின் பேரூரில் உள்ள ஒரு பொழுது போக்குப் பூங்கா ஆகும். இந்தப் பூங்காவில் தண்ணீர் நடனம், அலை குளம், மோது கார்கள், மலை ஏற்றம், காணொளிக் கூடம் போன்ற பொழுதுபோக்கு வசதிகள் உள்ளன. பூங்கா நிர்வாகத்தால்  பிறந்த நாள், திருமணம்,  ஆண்டு நிறைவு கொண்டாட்டம் போன்ற விழாக் கொண்டாட்டங்களுக்கு வசதிகள் செய்யப்படுகிறது. இங்கு நேரடி நிகழ்ச்சிகள் நடத்த ஒரு அரங்கு உள்ளது. இந்த பொழுதுபோக்குப் பூங்காவை  நடிகர் விஜய் திறந்து வைத்தார்.

## மேற்கோள்கள்

பகுப்பு:கோயம்புத்தூர் மாவட்டப் பொழுதுபோக்குப் பூங்காக்கள்
மகாராஜா பொழுது போக்குப் பூங்கா

**மகாராஜா பொழுது போக்குப் பூங்கா (Maharaja Theme Park)** என்பது தமிழ்நாட்டின், கோயம்புத்தூரில் உள்ள ஒரு ஒரு கேளிக்கை பூங்கா ஆகும். இந்தப் பூங்காவில் திரைப்படத் திரைகள் உள்ளன.

இது பொதுமக்கள் பயன்பாட்டுக்காக 2006 ஏப்ரல் மாதம் தமிழ்த் திரைப்பட நடிகர் சூர்யாவால் திறந்துவைக்கப்பட்டது.

## மேற்கோள்கள்

பகுப்பு:கோயம்புத்தூர் மாவட்டப் பொழுதுபோக்குப் பூங்காக்கள்
டேஷ் இன் ஸ்பிளாஸ்

**டேஷ் இன் ஸ்பிளாஸ் (Dash N Splash)**  என்பது தமிழ்நாட்டில் சென்னையில் உள்ள தண்ணீர் விளையாட்டை மையமாகக் கொண்ட விளையாட்டுப் பூங்கா ஆகும். இந்தப் பூங்கா 1995 முதல் இயங்கிவருகிறது, இதுதான் சென்னையின் முதல் தண்ணீர் பொழுது போக்குப் பூங்கா ஆகும். சென்னை நகரின் வெப்பம், வியர்வை, தூசு ஆகியவற்றில் இருந்து விடுபட்டு, புத்துணர்வு பெறும்விதமாகத்  தண்ணீர் பூங்கா திறக்கும் யோசனையின் பேரில்  நடிகர் சூர்யாவால் இந்தப் பூங்கா திறக்கப்பட்டது. பூங்காவில் முழுமையாக முழு புத்துணர்ச்சியடையவும், தளர்வை நீக்கும் வகையில் தென்னை மரங்கள் வளர்க்கப்பட்டு உள்ளது. இந்தப் பூங்காவில் பெரியவர்கள், குழந்தைகள் மற்றும் மூத்த குடிமக்களுக்கு ஏற்ற வகையில் நீர் தேக்கங்கள் மற்றும் நீர் சரிவுகள் உள்ளன.  இந்தப் பூங்கா தற்போது நிரந்தரமாக மூடப்பட்டுள்ளது.

## பூங்காபற்றி
டேஷ் இன் ஸ்பிளாஸ் பூங்காவின் பெரும்பகுதி மேவலூர் குப்பம் கிராமத்திற்கு உட்பட்டது. இதன் எண்ணற்ற நீர் விளையாட்டுகள், நீர் சரிவுகள் போன்றவை பார்வையாளர்களை கவரும் விதத்தில் இருந்தது. இங்குள்ள குறிப்பிடத்தக்க நீர் விளையாட்டுகள்  அலை ஸ்லைடு, விழும் ஸ்லைடு மற்றும் சுழல் ஸ்லைடு  போன்றவற்றுடன், நீச்சல் குளம்,  செயற்கை மழை, அனைத்து வயதினருக்குமான அருவி போன்றவையும் உள்ளன.

## இடம்
இது  பூந்தமல்லிக்கு அருகில்  சென்னை- பெங்களூர் தேசிய நெடுஞ்சாலையில் (NH4) சென்னையில் இருந்து  தொலைவில் உள்ளது. இது   பரப்பளவில்,  மேலவாக்கம் கிராமத்தில் உள்ள தெலுங்கு கங்கைத் திட்டம் கால்வாய் மற்றும் சவீதா பொறியியல் கல்லூரிக்கு அருகில் உள்ளது.

## நேரம்
ஆண்டு முழுவதும் காலை 10.00 மணிமுதல் மாலை கதிரவன் மறையும்வரை அனுமதி உண்டு. பூங்காவில் ஸ்லைடு சவாரி, சுழல் சவாரி, தடையற்ற வீழ்ச்சி, அலை ஸ்லைடு மற்றும் பல பொழுதுபோக்கு சவாரிகள் உள்ளன.

## மேற்கோள்கள்

பகுப்பு:சென்னைப் பொழுது போக்குப் பூங்காக்கள்
உள்ளம் உணர் கலை

**உள்ளம் உணர் கலை** (ஆங்கிலம்:Thought reading) என்பது எதிரிருக்கும் நபரின் மனதில் உள்ளதை அறிந்து கொள்ளும் கலையாகும். இந்த கலையில் சங்க கால தமிழர்கள் வல்லவர்களாக இருந்துள்ளார்கள். 

## தமிழ் இலக்கியங்களில்
திருவிளையாடல் புராணத்தில் தருமிக்குப் பொற்கிழியளித்த படலம் என்பதில் வங்கிய சூடமணி பாண்டியன் தன்னுடைய மனதில் இருக்கும் கேள்விக்கு விடை தருவோருக்கு பொற்கிழி தருவதாக முரசறைந்து தெரிவித்தான். இதனால் தான் என்ன மனதில் நினைக்கிறோம் என்பதை அறிந்து கொள்ளும் கலையை புலவர்கள் அறிந்துள்ளார்கள் என நாம் அறியலாம். 

## ஆதாரங்கள்


பகுப்பு:தமிழர் கலைகள்
நான் மாடக்கூடலான படலம்

**நான் மாடக்கூடலான படலம்** என்பது சிவபெருமானது அறுபத்து நான்கு திருவிளையாடல்களை விளக்கும் திருவிளையாடல் புராணம் நூலின் 19 ஆவது படலமாகும்.(செய்யுள் பத்திகள்: 1307- 1332) இப்படலம் வருணன் விட்ட கடலை வற்றச் செய்த படலம் என்பதன் தொடர்ச்சியாக அமைந்துள்ளது.

## சுருக்கம்
கடல் வற்றிப் போனது கண்டு கலங்கிய வருண தேவன், அடுத்தாக ஒன்பது மேகங்களை அனுப்பி மதுரை நகருள் மழையை பெய்யச் செய்தார். கடுமையான மழையால் பாதிக்கப்பட்ட மக்கள் தங்களை காக்க இறைவனிடம் வேண்டினர். சொக்கநாத பெருமான் தன்னுடைய சடாமுடியிலிருந்த நான்கு மேகங்களை அனுப்பி, மதுரை காக்க கட்டளையிட்டார். அந்த நான்கு மேகங்கள் மதுரைக்கு வந்து நான்கு மாடங்களிலும் நின்று வருணன் அனுப்பிய மேகங்களிலிருந்து மழை நீரை உறிஞ்சி மதுரையை சுற்றி பெய்யுமாறு செய்தன.

வருணன் தன்னுடைய தவறை உணர்ந்து இந்திரனின் கட்டளையால் இவ்வாறு செய்தமையாக இறைவனிடம் வருந்தி வணங்கினான். இறைவன் வருணனின் வயிற்று வலியை தீர்த்து அனுப்பினார். 

## காண்க

## ஆதாரங்கள்


## வெளி இணைப்புகள்
*  மூன்றாவது - திருவாலவாய்க் காண்டம் 

பகுப்பு:திருவிளையாடல்கள்
எல்லாம் வல்ல சித்தரான படலம்

**எல்லாம் வல்ல சித்தரான படலம்** என்பது சிவபெருமானது அறுபத்து நான்கு திருவிளையாடல்களை விளக்கும் திருவிளையாடல் புராணம் நூலின் 20-ஆவது படலமாகும்.(செய்யுள் பத்திகள்: 1333- 1356) இப்படலம் நான் மாடக்கூடலான படலம் என்பதன் தொடர்ச்சியாக அமைந்துள்ளது.

## சுருக்கம்
இறைவன் அபிசேகப் பாண்டியனுக்கு முக்தி அளிக்க எண்ணி மதுரைக்கு எல்லாம் வல்ல சித்தராக உருமாறி வந்தார். காணும் மக்களிடம் தன்னுடைய சித்தால் பலவித அற்புதங்களைச் செய்தார். மண்ணை பொன்னாக்குதல், முதியவனை இளைஞனாக்குதல், இளைஞனை முதியவனாக்குதல், ஊனத்தினைக் குணம் செய்தல் என அற்புதங்கள் தொடர்ந்தன. மக்கள் மீனாட்சியம்மன் சொக்கநாதர் கோயிலில் இருக்கும் சித்தரைக் காணக் கூட்டம் கூட்டமாக வந்தனர். வந்தவர்கள் அனைவரும் சித்தரின் சித்தால் அதிசயித்துப் போயினர்.

எல்லாம் வல்ல சித்தரின் பெருமைகள் மன்னரின் கவனத்திற்குச் சென்றன. அவர் மந்திரிகளை அனுப்பி எல்லாம் வல்ல சித்தரை அழைத்து வரும்படி கட்டளையிட்டார். ஆனால் எல்லாம் வல்ல சித்தரை மக்களே காண வேண்டும் என்றும், தான் அரசனைக் காண அங்கு வரமுடியாது என்றும் சித்தர் கூறிவிட்டார். அவருக்குத் துணையாக மக்களும் இருந்தார்கள். மன்னரிடம் இதனைத் தெரிவிக்க அமைச்சர்கள் சென்றனர்.

## காண்க==௭

## ஆதாரங்கள்


## வெளி இணைப்புகள்
*  மூன்றாவது - திருவாலவாய்க் காண்டம் 

பகுப்பு:திருவிளையாடல்கள்
மண் சுமந்த படலம்

**மண் சுமந்த படலம்** என்பது சிவபெருமானது அறுபத்து நான்கு திருவிளையாடல்களை விளக்கும் திருவிளையாடல் புராணம் நூலின் 63வது படலமாகும். இப்படலம் பரி நரியாக்கிய படலம் என்பதன் தொடர்ச்சியாக அமைந்துள்ளது.

## சுருக்கம்
* ஒரு முறை மதுரை வைகை ஆற்றில் வெள்ளம் பெருக்கெடுத்து பல கரைகளை உடைத்துக் கொண்டு நீர் பாய்ந்தது. 
* அப்போது வெள்ளப்பெருக்கை கட்டுப்படுத்த மதுரையை ஆளும் பாண்டிய மன்னன் ஊரில் இருக்கும் அனைவருக்கும் கரையை அடைக்கும் பணியை தந்தான். 
* அதை மேற்பார்வை காண அதிகாரிகள் மூலம் ஊரில் இருப்பவர்கள் கரையின் அளவினை நிர்ணயம் செய்தார்கள்.
* அந்த ஊரில் வந்தி எனும் மூதாட்டி வாழ்ந்து வந்தாள் அவர் பிட்டினை விற்று பிழைத்து வருபவள் அவளுக்கு வயது மூப்பின் காரணமாக வைகை கரையை அடைக்கும் பெரும் பணியை செய்ய முடியத நிலையாகும். 
* அப்போது இறைவன் ஒரு சிறுவனாக " பாலசுந்தரேசன் " என்ற பெயரில் வந்து தான் வந்திப் பாட்டிக்கு பதிலாக ஆற்றில் கரை அடைப்பதாக ஒப்புக் கொண்டான். 
* அதற்கு கூலியாக உடைந்த பிட்டினை தருவதாக வந்திப்பாட்டியும் ஒப்புக் கொண்டாள். 
* மேலும் சிறுவனாக வந்த இறைவன் மூதாட்டியிடம் பிட்டினை வாங்கி சாப்பிடுவதும் அது தீரும் வரை ஆடிப் பாடுவதுமாக இருந்தார். 
* அதனால் வந்தி மூதாட்டிக்குறிய இடத்தில் மட்டும் கரை கட்டப்படாமல் இருந்தது. 
* மேலதிகாரிகள் அதனை விசாரித்துக் கொண்டு இருக்கையில் பாண்டிய மன்னன் வந்தார். 
* அவரிடம் மேலதிகாரிகள் கூலியைப் பெற்றுக் கொண்டு சிறுவன் வேலை செய்யாமல் உறங்கி கொண்டு உள்ளான் என புகார் செய்தனர். 
* உடனே பாண்டிய மன்னன் உறங்கி கொண்டு இருக்கும் சிறுவனான பாலசுந்தரேசன் முதுகில் பிரம்பால் ஓங்கி அடித்த கணமே அந்த பிரம்படி எல்லா உயிர்கள் மேலும் அடித்த பாண்டிய மன்னன் மற்றும் அதிகாரிகள் முதுகிலும் அந்த பிரம்படி வலிக்க செய்தது. 
* மேலும் இறைவன் ஒரு கூடையில் மட்டும் மண் சுமந்து கரையை அடைக்க அனைத்து கரைகளும் அடைக்கப்பெற்று வைகை நதி வெள்ளம் கட்டுக்குள் வந்தது இறைவன் மறைந்தார்.
* மூதாட்டி வந்தியை சிவகணங்கள் வந்து அழைத்துச் சென்றன. 

## காண்க
* இந்த திருவிளையாடல் புராண நிகழ்வை **பிட்டுக்கு மண் சுமந்த சுந்தரேசபெருமான்** என்று அழைக்கப்படுகிறது.

## ஆதாரங்கள்


## வெளி இணைப்புகள்
*  மூன்றாவது - திருவாலவாய்க் காண்டம் 

பகுப்பு:திருவிளையாடல்கள்
கல்லானைக்குக் கரும்பருத்திய படலம்

**கல் யானைக்குக் கரும்பு தந்த படலம்** என்பது சிவபெருமானது அறுபத்து நான்கு திருவிளையாடல்களை விளக்கும் திருவிளையாடல் புராணம் நூலின் 21-ஆவது படலமாகும். (செய்யுள் பத்திகள்: 1357- 1385) இப்படலம் எல்லாம் வல்ல சித்தரான படலம் என்பதன் தொடர்ச்சியாக அமைந்துள்ளது.

## சுருக்கம்

இறைவன் அபிசேகப் பாண்டியனுக்கு முக்தி அளிக்க எண்ணி மதுரைக்கு எல்லாம் வல்ல சித்தராக உருமாறி வந்தார். மக்களுக்கு அவர் செய்யும் சித்துகளைக் கேள்வியுற்ற மன்னன் சித்தரை அழைத்துவர மந்திரிமார்களை அனுப்பினார். ஆனால் அரசனே தன்னை வந்து காண வேண்டும் என்று சித்தர் மந்திரிகளைத் திருப்பி அனுப்பிவிட்டார்.

மந்திரிகள் வந்து சித்தர் கூறியதைத் தெரிவித்தும், அரசனே சித்தரைக் காணச் சென்றார். அங்குக் கூடியிருந்த மக்கள் அரசனுக்கு வணக்கத்தினைத் தெரிவித்து விலகி நின்றனர். அரசன் ஏன் சித்துகளை மதுரையில் வாழும் மக்களிடம் செய்து காட்டுகின்றார்கள். தங்களுக்கு என்ன வேண்டும் என்று கேட்டான். அதற்குச் சித்தர், தான் காசியிலிருந்து வருவதாகவும், தனக்கு ஒன்றும் தேவையில்லை என்றும், வேண்டுமானால் அரசன் வேண்டுவதைக் கேட்டுப் பெறலாம் என்றும் கூறினார்.

அரசன் சித்தரைச் சோதிக்க அருகில் கரும்பு வைத்திருந்த ஒருவரிடம் வாங்கி, இக்கரும்பினை இந்திர விமானத்தைத் தாங்கும் கல்யானை உண்ணும்படி செய்ய வேண்டும் என்றார். அதனை ஏற்ற சித்தர் கல்யானையைப் பார்க்க அக்கல்யானைக்கு உயிர்வந்து மன்னன் தந்த கரும்பினைத் தின்றது. அத்துடன் மன்னன் அணிந்திருந்த முத்துமாலையை பிடுங்கி உண்டது. இதனால் அரசன் கோபம் கொள்ள, சித்தரைக் காவலர்கள் தாக்க வந்தனர். சித்தர் காவலர்களைப் பார்க்க அனைவரும் சிலையாக நின்றனர்.

அரசன் சித்தரிடம் மன்னிப்புக் கேட்டு, தனக்குப் பிள்ளை வரம் வேண்டினான். அதைத் தந்த சித்தர் மறைந்தார். அபிஷேகப் பாண்டியனுக்கு விக்ரமன் என்ற ஆண்குழந்தை பிறந்து பல கலை கற்றுச் சிறந்து விளங்கினான். அபிசேகப் பாண்டியன் மகனுக்குப் பட்டாபிசேகம் செய்து முக்தி அடைந்தார்.

## ஆதாரங்கள்


## வெளி இணைப்புகள்
*  மூன்றாவது - திருவாலவாய்க் காண்டம் 

பகுப்பு:திருவிளையாடல்கள்
பாண்டியன் சுரம் தீர்த்த படலம்

**பாண்டியன் சுரம் தீர்த்த படலம்** என்பது சிவபெருமானது அறுபத்து நான்கு திருவிளையாடல்களை விளக்கும் திருவிளையாடல் புராணம் நூலின் அறுபத்து இரண்டாவது படலமாகும்.

இப்படலத்தில் திருஞானசம்மந்தர், மதுரை பாண்டிய நாட்டின் அரசியான மங்கையர்கரசியாரின் அழைப்பை ஏற்று, சமண சமயத்தைச் சேர்ந்த கூன் பாண்டிய மன்னனை சைவ சமயத்திற்கு மாற்றம் செய்தல். இதனால் வெப்ப நோய் ஏற்பட்ட பாண்டிய மன்னனின் சுரத்தைத் தீா்ததால் இப்படலம் பாண்டியன் சுரம் தீா்த்த படலம் என்று அழைக்கப்பெறுகிறது.

## காண்க
* மீனாட்சி திருக்கோவில்
* பூத கணம்

## ஆதாரங்கள்


பகுப்பு:திருவிளையாடல்கள்
பரி நரியாக்கிய படலம்

**பரி நரியாக்கிய படலம்** என்பது சிவபெருமானது அறுபத்து நான்கு திருவிளையாடல்களை விளக்கும் திருவிளையாடல் புராணம் நூலின் அறுபதாவது  படலமாகும். இது நரி பரியாக்கிய படலம் என்பதற்கு அடுத்து வருவதாகும்.

## சுருக்கம்
மாணிக்கவாசரை அரசன் குதிரைகள் வாங்குவதற்கு பொருள் தந்து அனுப்பினார். ஆனால் மாணிக்கவாசகர் அப்பொருளை இறைவனுக்காக செலவிட்டார். இறைவன் குதிரைகள் வருமென கூறிமையால், அரசரிடமும் அவ்வாறே கூறிவிட்டார். ஆனால் நாட்கள் ஆனாலும், குதிரைகள் வரவில்லை. எனவே அரசன் மாணிக்கவாசகரை சிறையில் அடைத்தார்.

இறைவன் நரிகளை குதிரைகளாக்கி மன்னனிடம் தந்தான். மன்னன் அக்குதிரைகளை தன்னுடைய குதிரைகள் இருக்கும் இடத்தில் கட்டி வைக்க ஏற்பாடு செய்து, மாணிக்கவாசகரை விடுவித்தார். ஆனால் இரவில் குதிரைகளெல்லாம் நரிகளாக மாறி, மன்னனிடமிருந்த அனைத்து குதிரைகளையும் கொன்று தப்பி ஓடின.

இதனால் மன்னன் கோபம் கொண்டு மாணிக்கவாசருக்கு தண்டனை அளித்தார். மாணிக்கவாசகரை வைகையின் கரையில் பாறையில் கட்டினர், காவலர்கள், இறைவன் அருளால் வைகை பெருக்கெடுத்து காவலர்களை ஓடும் படி செய்து, மாணிக்கவாசகரை காத்தது. 

## காண்க
* மீனாட்சி திருக்கோவில்
* பூத கணம்

## ஆதாரங்கள்


பகுப்பு:திருவிளையாடல்கள்
விருத்த குமார பாலரான படலம்

**விருத்த குமார பாலரான படலம்** என்பது சிவபெருமானது அறுபத்து நான்கு திருவிளையாடல்களை விளக்கும் திருவிளையாடல் புராணம் நூலின் 23வது படலமாகும். (செய்யுள் பத்திகள்: 1428 - 1460) இது யானை எய்த படலம் என்பதற்கு அடுத்து வருவதாகும்.

## சுருக்கம்
விக்கரம பாண்டியர் ஆட்சியில் விருபாசர் சுபவிரதை தம்பதியினர் மதுரையில் வாழ்ந்தார்கள். அவர்கள் அந்தணர் குலத்தவர். இத்தம்பதிகளுக்கு இறைவன் அருளால் கவுரி என்ற பெண் குழந்தை பிறந்தது. சைவ சமயத்தில் பற்றுடன் இருந்த குழந்தை திருமண வயதிற்கு வந்தாள்.

அடியார்களுக்கு அன்னமிடுவதை வழக்கமாக கொண்டிருந்த குடும்பத்தினர் என்பதால், ஒரு நாள் வைணவ இளைஞன் ஒருவன் விருபாசர் இல்லத்திற்கு வந்து உணவு அருந்தினான். அவன் வைணவன் என்றாலும் விருபாசர் அவனிடம் அன்பு கொண்டு மகளை திருமணம் செய்து கொடுத்தார்.வைணவ இளைஞனின் குடும்பத்தினர் சைவ பெண்ணான கவுரியை ஏற்க வில்லை. கவுரி இள வயதிலேயே முக்தியை வேண்டி சிவபெருமானை வணங்கினார். 

கவுரியின் புகுந்த வீட்டினர், அவளை தனியறையில் அடைத்து வெளியே சென்ற நேரத்தில் அப்பூட்டுகளை உடைத்து அடியாராக வந்தார் சிவபெருமான். அவருக்கு மனதார உணவுகளைப் படைத்து அளித்தாள் கவுரி. அதனால் மனம் மகிழ்ந்த சிவபெருமான் தானே குழந்தையாக மாறினார். கவுரியின் புகுந்த வீட்டினர் அடைக்கப்பட்டிருந்த கதவுகள் திறந்து கிடைப்பதையும், கவுரி குழந்தையோடு இருப்பதையும் கண்டு கோபம் கொண்டனர்.

குழந்தை சிவபெருமானாக காட்சியளித்து கவுரிக்கு முக்தி அளித்தார். 

## காண்க
* மீனாட்சி திருக்கோவில்
* பூத கணம்

## ஆதாரங்கள்


பகுப்பு:திருவிளையாடல்கள்
யானை எய்த படலம்

**யானை எய்த படலம்** என்பது சிவபெருமானது அறுபத்து நான்கு திருவிளையாடல்களை விளக்கும் திருவிளையாடல் புராணம் நூலின் 22 ஆவது படலமாகும். (செய்யுள் பத்திகள்: 1386 - 1427) இப்படலம் கல் யானைக்கு கரும்பு தந்த படலம் என்பதன் தொடர்ச்சியாக அமைந்துள்ளது.

## சுருக்கம்
விக்ரமப்பாண்டியன் காலத்தில் காஞ்சிபுரத்திலிருந்த ஒரு அரசன் பாண்டியனை போரில் தோற்கடிக்க முடியாமல் தவித்தான். அவன் சமணர்களை அழைத்து பாண்டியனின் சைவநீதியை அழிக்கவும், பாண்டியனை அழிக்கவும் யாகமொன்றை நடத்தும் படி கோரினான். சமணர்களும் கொடூர யாகம் ஒன்றை நடத்தினர். அதிலிருந்து கரிய நிறமுடைய அகோர யானை வெளிவந்தது. அது பாண்டிய தேசத்தினை அழிக்க வருவதை பாண்டியனுக்கும், மக்களும் செய்தி பரவியது.

அனைவரும் மதுரை சொக்கநாதரை வேண்டினர். சொக்கநாதர் அவர்களிடம் பதினாறு கால் மண்டபத்தினை கட்டும் படி கூறினார். மக்களும், மன்னனும் மண்டபம் கட்ட, அதிலிருந்து வேடர் வடிவில் சொக்கநாதர் அம்பு தொடுத்து யானையைக் கொன்றார்.

யானை மலையாக மாறியது.

இவ்வாறு சமணர்கள் அனுப்பிய யானையானது மலையாக மாறி யானை மலை என்றும், சிவபெருமான் தொடுத்த அம்பு நரசிங்க அம்பு என விழுந்த இடத்தில் நரசிம்மர் கோயிலும் தற்போது உள்ளது. 

## காண்க

## ஆதாரங்கள்


## வெளி இணைப்புகள்
*  மூன்றாவது - திருவாலவாய்க் காண்டம் 

பகுப்பு:திருவிளையாடல்கள்
மாபாதகம் தீர்த்த படலம்

**மாபாதகம் தீர்த்த படலம்** என்பது சிவபெருமானது அறுபத்து நான்கு திருவிளையாடல்களை விளக்கும் திருவிளையாடல் புராணம் நூலின் 26 ஆவது படலமாகும்.(செய்யுள் பத்திகள்: 1534 - 1574). இது பழியஞ்சின படலம் என்பதற்கு அடுத்து வருவதாகும். இந்த படலத்தில் கொடூரமாக தந்தையை கொன்று, தாயிடமிருந்து செல்வத்தையும், அணிகலன்களையும் தாசியிடம் கொடுக்கும் இளைஞன், நோயால் அவதியுற்று இறைவன் அடி சேருவதை குறிப்பிட்டுள்ளார்கள். இறைவன் நல்லவர்களுக்கு அருள்வதைப் போல தீயவர்களுக்கும் அருள்கிறான் என்ற கருத்தினை இப்படலம் வலியுறுத்துகிறது.

## சுருக்கம்
அரசன் குலோத்துங்கன் ஆட்சி காலத்தில் ஓர் அந்தண இளைஞன் தன்னுடைய பெற்றோர்களை வதைத்து, தாசியிடம் பொருளை கொடுத்து இன்பமாக இருந்தான். பெரும் செல்வேந்தர்களாக இருந்த பெற்றோர்கள், மகனின் நடவெடிக்கையால் குடிசைக்கு வந்தனர்.

அவனுடைய இச்செய்கை பிடிக்காமல் தடுத்த தந்தையை இளைஞன் கொன்றான். தாயிடமிருந்து அணிகளன்களைப் பெற்று தாசியிடம் கொடுத்தான். இதனால் அவனுக்கு கடுமையான நோய் உண்டானது. தன்னுடைய தவறுக்கு வருந்தி மதுரை சொக்கநாதர், மீனாட்சியம்மை கோயிலுக்கு வந்தான்.

இளைஞனின் நோயால் அவனுடைய உடல் மெலிந்து போனது. அவனைக் கண்டு இறக்கம் கொண்ட இறைவன் வேடர் வடிவத்தில் வந்து, இறைவனை வணங்கி துன்பம் நீக்க வழிகளை கூறினார். அதன் படியே அந்த இளைஞன் புதின குளத்தில் நீராடி இறைவனை வணங்கி நற்கதி பெற்றான்.

## காண்க
* மீனாட்சி திருக்கோவில்
* பூத கணம்

## ஆதாரங்கள்


பகுப்பு:திருவிளையாடல்கள்
பழியஞ்சின படலம்

**பழியஞ்சின படலம்** என்பது சிவபெருமானது அறுபத்து நான்கு திருவிளையாடல்களை விளக்கும் திருவிளையாடல் புராணம் நூலின் 25ஆவது படலமாகும். (செய்யுள் பத்திகள்: 1490 - 1533). இது கால் மாறி ஆடிய படலம் என்பதற்கு அடுத்து வருவதாகும்.

## சுருக்கம்
குலோத்துங்க பாண்டியனின் ஆட்சிக் காலத்தில் திருப்பத்தூர் எனும் ஊரைச் சேர்ந்த அந்தணர் குடும்பம் மதுரைக்கு வந்து கொண்டிருந்து. பயணக் களைப்பில் இருந்து விடுபட ஒரு மரத்தடியில் மனைவி இளைப்பாற, குழந்தை விளையாட கணவன் நீரைத் தேடி சென்றார். அப்போது அந்த மரத்திலிருந்த ஒரு அம்பு விழுந்து மனைவி இறந்தாள். அந்த அம்பு முன்னோர் காலத்தில் ஒரு வேடன் இட்டதாகும். குறிதவறி சென்று மரத்தில் சிக்கிய அம்பு இப்போது அந்தணனின் மனைவியைக் கொன்றது.

இதனையெல்லாம் அறியாது மரத்தின் மறுஇடத்தில் வேடன் ஒருவன் தங்கினான். நீர் கொண்டு வந்த அந்தணன் மனைவியை அம்பு தைத்து கொன்றிருப்பதை கண்டு அழுதான். யார் செய்திருப்பார் என காண்கையில் உறங்க்கொண்டிருந்த வேடன் தென்பட்டான். அவனிடம் மனைவியை கொன்றமைக்கா முறையிட, வேடன் தான் கொல்லவில்லை என வாதாடினான்.

அந்தணர் வேடனை அரண்மனைக்கு அழைத்து சென்றார். இருதரப்பு பேச்சையும் கேட்ட அரசன் அவர்களை ஒரு வாரம் கழித்து வரும்படி கூறிவிட்டு, சொக்கநாதரை தரிசித்து இக்கட்டான இந்த வழக்கில் இருந்து காக்குமாறு வேண்டினார். இறைவன் அருளால் இரு கிங்கனங்கள் பேசுவதையும். அவர்கள் அந்த அம்பினால் அந்தணன் மனைவி இறந்தமையும் தெரிவித்தமையை அறிந்து கொண்டான்.  தவறு செய்யாத அந்த வேடரை காத்து, அந்தணரில் துயரத்தில் பங்கெடுத்தான் அரசன்.

## காண்க
* மீனாட்சி திருக்கோவில்
* பூத கணம்

## ஆதாரங்கள்


பகுப்பு:திருவிளையாடல்கள்
கீரனைக் கரையேற்றிய படலம்

**கீரனைக் கரையேற்றிய படலம்** என்பது சிவபெருமானது அறுபத்து நான்கு திருவிளையாடல்களை விளக்கும் திருவிளையாடல் புராணம் நூலின் 53ஆவது படலமாகும். இப்படலம் தருமிக்குப் பொற்கிழியளித்த படலம் என்பதன் தொடர்ச்சியாக அமைந்துள்ளது. 

## சுருக்கம்
சிவபெருமான் இறைவியின் கூந்தலுக்கு இயற்கையில் மணமில்லை என வாதாடிய நக்கீரரை நெற்றிக் கண்ணால் எரித்தார். அவரை மீண்டும் உயிரிப்பித்து சங்கத்திற்கு அளிக்க அரசனும், அவையினரும் சிவபெருமானிடம் வேண்டினர். அதனால் சிவபெருமான் பொற்றாமைக் குளத்திலிருந்து எழுந்து வர நக்கீரனை அழைத்தார். நக்கீரன் உயிர்பெற்று வந்தார். திருக்காளத்தியர் மீது நேரிசை வெண்பாவினால் கயிலை பாதி, காளத்தி பாதி எனும் அந்தாதியை பாடினார். இறைவனின் கோபத்தினை பிரசாதமாக கருதி கோபப்பிரசாதம் எனும் பாமாலையைப் பாடினார். 

## மேற்கோள்கள்

## வெளி இணைப்புகள்
*  மூன்றாவது - திருவாலவாய்க் காண்டம் 

பகுப்பு:திருவிளையாடல்கள்
சங்கத்தார் கலகந்தீர்த்த படலம்

**சங்கத்தார் கலகந்தீர்த்த படலம்** என்பது சிவபெருமானது அறுபத்து நான்கு திருவிளையாடல்களை விளக்கும் திருவிளையாடல் புராணம் நூலின் 55ஆவது  படலமாகும். இது கீரனுக்கு இலக்கணம் உபதேசித்த படலம் என்பதற்கு அடுத்து வருவதாகும்.

## சுருக்கம்
மதுரை தமிழ் சங்கத்தில் 48 தமிழ் புலவர்கள் இருந்தனர். அவர்களுள் பலர் அகத்தியர் எழுதிய இலக்கண நூலான அகத்தியம் என்பதன் அடிப்படையில் பல்வேறு பாடல்களைப் படித்தனர். இருப்பினும் தங்களுள் சிறந்தது எதுவென சண்டையிட்டுக் கொண்டார்கள். 

புலவர்கள் இறைவன் சொக்கநாதரிடம் சென்று தங்களுடைய பாடலில் எது சிறந்தது என உரைக்க வேண்டினர். இறைவனோ வணிகர் தனபதியின் மகனிடம் சென்று அவன் சொல்லும் தீர்ப்பினை ஏற்குமாறு கூறினார். புலவர்கள் தனபதியின் வீட்டிற்கு சென்று, ருத்ரசர்மனையை சந்தித்தனர். ருத்ரசர்மன் மதுரை சங்கத்திற்கு சென்றார். ருத்ரசர்மன் பிறவியிலேயே பேசாத பிள்ளையாக இருந்தாலும் புலவர்களின் பல்வேறு பாடல்களைக் கேட்டு சரியானதற்கு தாளமிட்டுக் கேட்டார். 

நக்கீரர், கபிலர், பாணர் ஆகியோரின் பாட்டுகளே உயர்ந்தவைகள் என தீர்ப்பு அளித்தார். குற்றமுள்ள பாடல்களை சரி செய்து அவற்றை மீண்டும் அரங்கேற்றம் செய்தார். 

## காண்க
* மீனாட்சி திருக்கோவில்

## ஆதாரங்கள்


பகுப்பு:திருவிளையாடல்கள்
அங்கம் வெட்டின படலம்

**அங்கம் வெட்டின படலம்** என்பது சிவபெருமானது அறுபத்து நான்கு திருவிளையாடல்களை விளக்கும் திருவிளையாடல் புராணம் நூலின் 27ஆவது படலமாகும் (செய்யுள் பத்திகள்: 1575 - 1602). இப்படலம் மாபாதகம் தீர்த்த படலம் என்பதன் தொடர்ச்சியாக அமைந்துள்ளது.

## சுருக்கம்
மதுரையில் குலோத்துங்கன் ஆட்சி காலத்தில் முதியவர் ஒருவர் வாற்பயிற்சி பள்ளி வைத்திருந்தார். அவருக்கு மாணிக்கமாலை என்றொரு பெண் மனைவியாக இருந்தாள். வயது வித்தியாசத்தின் காரணமாக மாணிக்கமாலை இளமையாக இருந்தாள். முதியவரிடம் வாள் பயிற்சி பெற்ற சீடனான சித்தன் என்பவன் மாணிக்கமாலையின் மீது மோகம் கொண்டான். குருவின் மனைவியை அடைவதற்காக வித்தைகளை கற்று தேர்ந்து குருவுக்கு எதிராக மற்றொரு வாள் பயிற்சி பள்ளியைத் தொடங்கினான்.

ஒரு முறை குரு இல்லாத வேளையில் குருவின் மனைவியை தொல்லை செய்தான். அவளோ கணவனிடம் கூறினாள், சீடனை கொன்று பழியுண்டாகும், இல்லையென்றால் தன் கணவன் இறந்த வாழ்வு போகும் என வருந்தினாள். மதுரை சொக்கநாத பெருமானிடம் தன்னுடைய நிலையை எடுத்து உரைத்தால் இறைவன் குருவாக மாறி சித்தனிடம் சண்டைக்கு வந்தார். அவனுடைய அங்கங்கள் ஒவ்வொன்றையும் வெட்டி இறுதியாக அவனைக் கொன்று மறைந்தார். இதனால் குருவின் புகழுக்கும், குருவின் மனைவிக்கும் எவ்வித துன்பம் இல்லாமல் போனது.

## ஆதாரங்கள்


## வெளி இணைப்புகள்
*  மூன்றாவது - திருவாலவாய்க் காண்டம் 

பகுப்பு:திருவிளையாடல்கள்
நாகமேய்த படலம்

**நாகமேய்த படலம்** என்பது சிவபெருமானது அறுபத்து நான்கு திருவிளையாடல்களை விளக்கும் திருவிளையாடல் புராணம் நூலின் 28 ஆவது படலமாகும் (செய்யுள் பத்திகள்: 1603 - 1625). இப்படலம் அங்கம் வெட்டின படலம் என்பதன் தொடர்ச்சியாக அமைந்துள்ளது. 

## சுருக்கம்
அனந்தகுண பாண்டியன் ஆட்சியில் மதுரையில் சைவம் பரவியிருப்பதைக் கண்ட சமணர்கள் அபிசார வேள்வி என்பதை நடத்தினர். அந்த யாகத்திலிருந்து வெளி வந்த ஒரு அரக்கன் பாம்பாக உருவெடுத்து மதுரையை அழிக்க சென்றான். 

இறைவன் சோமசுந்ததர் பாண்டியனிடம் வில்லெடுத்து சென்று அந்த பாம்பை அழிக்க கூறினார். இறைவனின் ஆனைப்படி சென்ற பாண்டியன் அந்தப் பாம்பினை அழித்தான். அந்த பாம்பு இறக்கும் முன்பு விசம் கக்கியது, அந்த விசம் மதுரை அழிக்கும் முன் இறைவன் அதனை ஏவியவர்கள் மீதே திருப்பி அனுப்ப அது சமணர்களை அழித்தது. பாம்பு விழுந்த இடம் நாகமலை என்ற பெயரில் தற்போது உள்ளது.

## மேற்கோள்கள்


## வெளி இணைப்புகள்
*  மூன்றாவது - திருவாலவாய்க் காண்டம் 

பகுப்பு:திருவிளையாடல்கள்
மாயப்பசுவை வதைத்த படலம்

**மாயப்பசுவை வதைத்த படலம்** என்பது சிவபெருமானது அறுபத்து நான்கு திருவிளையாடல்களை விளக்கும் திருவிளையாடல் புராணம் நூலின் 29 ஆவது படலமாகும் (செய்யுள் பத்திகள்: 1626 - 1663). இப்படலம் நாகமேய்த படலம் என்பதன் தொடர்ச்சியாக அமைந்துள்ளது. 

## சுருக்கம்
அனந்தகுண பாண்டியன் ஆட்சியில் மதுரையில் சைவம் பரவியிருப்பதைக் கண்ட சமணர்கள் அபிசார ஹோமம் என்பதை நடத்தினர். அந்த யாகத்திலிருந்து வெளிவந்த ஒரு அரக்கன் பாம்பாக உருவெடுத்து மதுரையை அழிக்க சென்றான். அதனை இறைவன் அருளால் பாண்டியன் வெற்றி பெற்றான். அதனையறிந்த சமணர்கள் மீண்டும் அபிசார ஹோமம் செய்து இம்முறை வெளிப்பட்ட அரக்கனை பசுவாக மாறச் சொல்லி அனுப்பினர்.

பசுவினை செல்வமாக கருதியமையால் பாண்டியனால் பசுவை கொல்லுதல் முடியாது. எனவே இறைவன் இம்முறை தன்னுடைய வாகனமான நந்தியம் பெருமானை பசுவை கொன்று வருமாறு பணித்தார். நந்தியம் பெருமான் கூரிய கொம்பால் பசுவை கொன்றது. அனந்தகுண பாண்டியனுக்குப் பிறகு அவரது மகன் குலபூஷண பாண்டியன் பட்டத்துக்கு வந்தான். 

பசுவை நந்தி வதைத்த இடம் பசுமலை என்று மதுரையில் வழங்குன்றனர். 

## காண்க

## ஆதாரங்கள்


## வெளி இணைப்புகள்
*  மூன்றாவது - திருவாலவாய்க் காண்டம் 

பகுப்பு:திருவிளையாடல்கள்
காட்டு இஞ்சி

**காட்டு இஞ்சி**  என்பது இஞ்சிக் குடும்ப இனத் தாவரமாகும். இது தேன்கூடு இஞ்சி என்றும் அழைக்கப்படும். இதனுடைய தண்டு இலை போன்ற அடி சுமார்  நீளம் கொண்டது. இது வெப்ப மைய நாடுகளில் காணப்படும். இது உணவுச் சுவைக்காகவும் மூலிகை மருத்துவம் தேவைகளுக்கும் பயன்படுத்தப்படுகிறது.

## உசாத்துணை

## வெளி இணைப்புகள்

*Details on Zingiber zerumbet 
*Canoe Plants

பகுப்பு:மூலிகைகள்
பகுப்பு:இஞ்சிக் குடும்பம்
உபமன்யு பக்த விலாசம்

**உபமன்யு பக்த விலாசம்** என்பது வடமொழியில் பெரிய புராணத்தை மொழிபெயர்த்த நூலாகும். இந்நூலில் சேக்கிழாரின் ஒவ்வொரு பாடலும் அப்படியே வடமொழியில் மொழிபெயர்க்கப்பட்டுள்ளது. 

காஞ்சிபுரம் ஏகாம்பரேசுவரர் கோயிலில் சோமாஸ்கந்தர் முன்னிலையில் இந்நூல் பாடப்பெற்றது. இது குறித்தான கல்வெட்டு ஏகாம்பரேசுவரர் கோயிலில் உள்ளது. 

## ஆதாரங்கள்


## வெளி இணைப்புகள்

பகுப்பு:சைவ சமய இலக்கியம்
நீற்றுப்பூசணி

**நீற்றுப்பூசணி** (*Benincasa hispida*) என்பது பெரிய பழம் தரும் கொடி தாவரமும், முற்றியதும் காய்கறியாக உண்ணக்கூடியதுமாகும். தெற்கு ஆசியா, தென்கிழக்காசியா ஆகியவற்றை தாயகமாகக் கொண்ட இது ஆசியாவில் பரவலாக வளர்கிறது. இது 80 செ.மீ நீளமுள்ளதாக வளரக்கூடியது. வளர்ச்சியடைந்த இதன் பழங்கள் இனிப்புச் சுவையற்றது.

இது தூத்துக்குடி வட்டாரத்தில் தடியங்காய் என்று அழைக்கப்படுகிறது.

## பயன்கள்
1. உணவுக்குப் பயன்படுதல்
2. வீடுகள் குடிபுகும் போது திருட்டிக்காக கட்டப்படும்

## உசாத்துணை

## வெளி இணைப்புகள்
*
* Benincasa hispida  Click on Benincasa in the list on the lower left.

பகுப்பு:மூலிகைகள்
பகுப்பு:வெள்ளரியினங்கள்
பகுப்பு:தமிழ்நாட்டின் தாவரங்கள்
செங்கீழாநெல்லி

**செங்கீழாநெல்லி** அல்லது **சிவப்பு கீழாநெல்லி** (*Phyllanthus urinaria*) *பிலிலாத்திசியே* குடும்ப மூலிகை இனத் தாவரமாகும்.

இது 10-35 செ.மீ உயரமாக வளரக்கூடியது. இதன் தண்டு  சிவப்பு நிறமாகக் காணப்படும். இதனுடைய பழங்கள் பச்சை, சிவப்பு, பச்சை கலந்த சிவப்பு ஆகிய நிறங்களில் காணப்படும். இது உலகில் பரவலாகக் காணப்படுகிறது.

## உசாத்துணை

பகுப்பு:மூலிகைகள்
பகுப்பு:தமிழ்நாட்டின் தாவரங்கள்
மஞ்சீத் சிங்

**மஞ்சீத் சிங்** *(Manjeet Singh)* 2012 ஒலிம்பிக் விளையாட்டுகளில் ஆடவர் தாழெடை இரட்டைத்துடுப்புப் படகோட்டத்தில் இந்தியா சார்பில் விளையாடினார்.

## மேற்கோள்கள்

பகுப்பு:இந்தியப் படகோட்ட வீரர்கள்
பகுப்பு:இந்திய ஒலிம்பிக் படகோட்ட வீரர்கள்
பகுப்பு:வாழும் மக்கள்
பகுப்பு:1988 பிறப்புகள்
கொடியார் கூந்தல்

**கொடியார் கூந்தல்** அல்லது **அம்மையார் கூந்தல்** (*Cuscuta reflexa*) எனப்படுவது தூத்துமக் கொத்தான் பேரினத்திலுள்ள 100-170 வரையான இனங்களில் ஒன்று ஆகும்.

இத்தாவர இனங்கள் இந்திய துணைக்கண்டத்தில் பொதுவாகக் காணப்படுகின்றன. இவ் ஒட்டுண்ணித் தாவர இனங்கள் இலையற்ற இரட்டை படரும் மெல்லிய கொடிகள் மரங்களில் படர உதவுகிறது. இதற்கு வேர்களும் தண்டும் காணப்படுவதில்லை.

## உசாத்துணை

பகுப்பு:கொடிகள்
பகுப்பு:தமிழ்நாட்டின் தாவரங்கள்
சந்தீப் குமார் (படகோட்டம்)

**சந்தீப் குமார்** *(Sandeep Kumar)*  2012 இலண்டன் ஒலிம்பிக்கில் ஆடவர் தாழெடை இரட்டைத்துடுப்பு படகோட்டத்தில் இந்தியா சார்பில் கலந்துகொண்டார்.

## மேற்கோள்கள்

பகுப்பு:இந்தியப் படகோட்ட வீரர்கள்
பகுப்பு:இந்திய ஒலிம்பிக் படகோட்ட வீரர்கள்
பகுப்பு:வாழும் மக்கள்
பகுப்பு:1988 பிறப்புகள்
புலிச்சுவடி

**புலிச்சுவடி** (*Ipomoea pes-tigridis*) என்பது *இப்போமியா* குடும்ப கொடித்தாவரம் ஆகும். இது ஆசியா, ஆப்பிரிக்கா, அவுத்திரேலியா உள்ளிட்ட பல பசுபிக் தீவுகளில் காணப்படுகிறது.

ஏறக்குறைய இதய வடிவம் கொண்ட, ஐந்து இதழ்கள் கொண்ட இதன் இலை 6-10 செ.மீ வளரக்கூடியது. இதில் மயிர் போன்ற அமைப்பு காணப்படும். இதன் ஐந்து இதழ் அமைப்பு புலியின் பாதச்சுவடு போன்று காணப்படுவதால் இதற்கு புலிச்சுவடி (*tiger's paw*) என்ற பெயர் கிடைத்தது. இதன் பூக்கள் வெள்ளையாகவும், 4 செ.மீ நீளமுடையதுமாகும். மாலை நான்கு மணிக்கு மலரும் இதன் பூக்கள் மறுநாள் காலையில் உதிர்ந்துவிடும்.

## உசாத்துணை

பகுப்பு:கொடிகள்
பகுப்பு:தமிழ்நாட்டின் தாவரங்கள்
முதியார் கூந்தல்

**முதியார் கூந்தல்** (*Xenostegia tridentata*, **முதியார் கூந்தல்**) என்பது *கொவோலுலாசே* குடும்ப, கொடித் தாவரமாகும். அம்பு முனை போன்ற இலையினைக் கொண்ட இத்தாவரம் 2 மீ வரை வளரக்கூடியது. மணல் தரையில் வளரும் இதன் இலை 5-10 செ.மீ நீளமும், 1 செ.மீ அகலமும் உடையது. இதன் பூக்கள் மஞ்சள் நிறமுடையன. இதனைக் கடற்கரை, பயிரிடும் பகுதிகள், தரிசு நிலங்கள், வீதியோரங்கள், காடுகளின் ஆரம்ப இடங்களில் காணலாம்.

## உசாத்துணை

பகுப்பு:கொடிகள்
பகுப்பு:மூலிகைகள்
பகுப்பு:தமிழ்நாட்டின் தாவரங்கள்
பெருங்குறிஞ்சா

**பெருங்குறிஞ்சா** (*Dregea volubilis*) என்பது இந்தியாவைத் தாயகமாகக் கொண்ட *அப்போசியானாசே* குடும்பத் தாவரமாகும்.

கொடியாக வளரும் இதன் இலை 7.5-15 செ.மீ நீளமாகவும், 5-10 செ.மீ அகலமாகவும் காணப்படும். இலையின்த அடி முனையில் கூராகக் காணப்படும். இது **கொடிப்பாலை** எனவும் அழைக்கப்படுகிறது.

## உசாத்துணை

## வெளி இணைப்புகள்
* 
* 

பகுப்பு:கொடிகள்
பகுப்பு:மூலிகைகள்
சவரன் சிங்

**சவரன் சிங்** *(Sawarn Singh)*(பஞ்சாபில் ਸਵਰਨ ਸਿਂਘ) ஓர் இந்தியப் படகோட்ட வீரர் ஆவார். இவர் இந்தியப் பஞ்சாபில் மான்சாவில் தலேல்வாலா என்ற இடத்தில் 1990, பிப்ரவரி 20 இல் பிறந்தார். இவர் தனித்துடுப்பு படகோட்டத்தில் கலந்துகொள்கிறார். இவர் 2012 கோடைக்கால ஒலிம்பிக்கில் ஆடவர் தனித்துடுப்பு படகோட்டத்தில் கலந்துகொண்டு எட்டாவதாக வந்தார் (7:00.49,  2;கி.மீ). இவர் இலண்டன் ஒலிம்பிக்கில் ஆட கொரியாவில் சுங் யூ ஆசியக் கண்ட ஒலிம்பிக் தகுதிக்கான நிகழ்வில் தேர்வாகினார். இவர் தன் 21 ஆம் அகவையிலேயே, தனித்துடுப்புப் படகோட்டத்தில் பெருவிளையாட்டு நிகழ்விலும் கலந்துகொள்ளும் தகுதி பெற்றார்.

ஜார்க்காண்டு தேசிய விளையாட்டுத் தங்கப் பதக்கம் பெற்ற இவரது கன்னி ஒலிம்பிக் நுழைவு இலண்டன் ஒலிம்பிக் விளையாட்டுகளில் தொடங்கியது. 
2015 இல் அருச்சுனா விருது வென்றவர்.

## முதன்மை விளையாட்டுகள்

## மேற்கோள்கள்

## வெளி இணைப்புகள்
* Sawarn Singh, Profile BBC Sport

பகுப்பு:வாழும் மக்கள்
பகுப்பு:1990 பிறப்புகள்
பகுப்பு:இந்தியப் படகோட்ட வீரர்கள்
பகுப்பு:இந்திய ஒலிம்பிக் படகோட்ட வீரர்கள்
அங்குசம்

**அங்குசம்** என்பது யானையைக் கட்டுப்படுத்த யானைப்பாகர் பயன்படுத்தும் ஆயுதமாகும். இந்துத் தொன்மவியலில் பல கடவுளர் அங்குசத்தை வைத்துள்ளார்கள். விநாயகர், பைரவர், சதாசிவ மூர்த்தி, துர்க்கை ஆகியோர் இந்த ஆயுதத்தினை வைத்துள்ளார்கள். துரக்கோலின் மேற்பகுதியில் கொக்கியோடு இக்கருவி அமைந்திருக்கும். இந்த ஆயுதத்தினை துறட்டி என்பார்கள். இந்த ஆயுதம் வசப்படாத பொருளை வளைத்து வசப்படுத்தும் கருவியாக கொள்ளப்படுகிறது. இந்த ஆயுத்ததின் சக்தியாக வசியம் கருதப்படுகிறது. உயிர்களின் ஆனவத்தை அடக்கி உயிர்களை வசப்படுத்துதல் இந்த ஆயுதத்தின் தன்மையாகும்.

## இவற்றையும் காண்க

## ஆதாரங்கள்


## வெளி இணைப்புகள்

பகுப்பு:இந்து தொன்மவியல் ஆயுதங்கள்
பகுப்பு:கையாற்றல் கருவிகள்
பகுப்பு:யானைகள்
1937 ஆத்திரேலிய ஏர்லைன்சு சடின்சன் விபத்து

**1937 ஆத்திரேலிய ஏர்லைன்சு சடின்சன் விபத்து** (*1937 Airlines of Australia Stinson crash*) எனும் இது, 1937 ஆம் ஆண்டு, பிப்ரவரி 19 இல் நடந்த ஒரு வானூர்தி விபத்தாகும். ஆத்திரேலிய ஏர்லைன்சுக்கு சொந்தமான "ஸ்டின்சன் மாடல் ஏ" (*Stinson Model A*) வகையைச் சார்ந்த, "பிரிஸ்பேன் நகரம்" (*City of Brisbane*) எனும் பெயருடைய வானூர்தி ஒன்று, ஆத்திரேலியாவின் குயின்சுலாந்து மாநிலத்தின் தலைநகரான பிரிஸ்பேனிலிருந்து - அந்நாட்டின் மிகப் பெரிய நகரமும், நியூ சவுத் வேல்ஸ் மாநிலத்தின் தலைநகரமுமான சிட்னிக்கு 2 விமானிகள், மற்றும் 5 பயணிகளையும் சுமந்துச் சென்ற அவ்வானூர்தி காணாமல்போனது. பின்பு, விபத்துக்குள்ளானதாக அறியப்பட்ட அந்த வானூர்தி விபத்தில், இரு விமானிகளும், இரண்டு பயணிகளும் கொல்லப்பட்டனர். மேலும், அவ்வானூர்தி விபத்தில் எஞ்சியிருந்த மூன்று பயணிகளில் ஒருவர், முதலுதவிக்கு முயற்சிக்கும் போது பலியானார்.

## மேற்கோள்கள்

பகுப்பு:1937 இல் வானூர்தி விபத்துகளும் நிகழ்வுகளும்
குருட்டுக் கொசு

**குருட்டுக் கொசு**, அல்லது **ஸ்கைரோனமஸ்** (*Chironomidae*) அல்லது (*blind mosquitoe*) 
என்பது நெமடொசிரா (Nematocera) என்ற குடும்பத்தைச் சார்ந்த கொசு இனம் ஆகும். இப்பூச்சிகள் நெல் வயல்களில் அதிகமாகக் காணப்படுகிறது. பயிர்களில் பால் பருவத்தின் போது மகரந்த சேர்க்கைக்கு இப்பூச்சிகள் பெரும் உதவி செய்கின்றன. இதனால் இப்பூச்சியை விவசாயிகளின் நண்பன் என்றும் கூறுகின்றனர். இது ஒரு இரு சிறகுடைய பூச்சியாகும். இவை பார்ப்பதற்கு கொசு போல் தோன்றினாலும் ஒரு சில உடல் மாற்றங்களால் கொசுவிலிருந்து வேறுபடுத்திப் பார்க்கலாம். உலகளவில் இவ்வகைப் பூச்சி இனங்கள் 10,000 இருக்கலாம் என்று கணக்கிடப்பட்டுள்ளது.

## மேற்கோள்கள்

பகுப்பு:பூச்சிகள்
ஏ. ஜி. சுப்புராமன்

**ஏ. ஜி. சுப்புராமன்** (பிறப்பு: 30-09-1930: இறப்பு: 07-02-1986) இந்திய விடுதலை இயக்கத்தில் தனது தந்தை அ. எஸ். கோவிந்தராஜூலுவுடன் இணைந்து போராடியவர். 26 வயதில் மதுரை  நகர் மன்றத் தலைவராக 1957 முதல் 1959 முடிய பணியாற்றும் போது, மதுரையில் பாதாள சாக்கடை திட்டத்தை விரிவுபடுத்தி, மதுரை அருகில் உள்ள அவனியாபுரத்தில்  மதுரை நகராட்சி புல்பண்ணை வளர்க்கும் திட்டத்தை உருவாக்கியவர்.

## அரசியல்
இவர் இந்திய மக்களவைக்கு இரண்டு முறை தேர்ந்தெடுக்கப்பட்டவர்.இந்திய தேசிய காங்கிரசு கட்சியின் சார்பாக 1980இல்  மதுரை மக்களவைத் தொகுதியில், தன்னை எதிர்த்து போட்டியிட்ட இந்திய பொதுவுடமைக் கட்சி (மார்க்சிஸ்ட்)  வேட்பாளாரை விட 69,195 வாக்குகள் கூடுதலாகப் பெற்று, ஏழாவது மக்களவைக்குத் தேர்ந்தெடுக்கப்பட்டார்.

ராஜீவ் காந்தியின் நம்பிக்கைக்கு பாத்திரமான ஏ. ஜி. சுப்பராமன், இந்திராகாந்தி படுகொலைக்குப் பின்னர் இந்திய தேசிய காங்கிரஸ் கட்சியின்  சார்பில், 24 டிசம்பர் 1984 ஆம் ஆண்டு நடைபெற்ற எட்டாவது மக்களவைத் தேர்தலில், மீண்டும் இரண்டாம் முறையாக மதுரை மக்களவைத் தொகுதியில் போட்டியிட்டு, தன்னை எதிர்த்து நின்ற இந்தியப் பொதுவுடமைக் கட்சி (மார்க்சிஸ்ட்) வேட்பாளர் என். சங்கரய்யாவை விட 1,73,011 வாக்குகள் கூடுதலாகப் பெற்று வெற்றி பெற்றார்.

## பணிகள்
சிறந்த கால்பந்தாட்ட வீரரான சுப்பராமன் மதுரை தமுக்கம் திடலில் மூன்று முறை தமிழ்நாடு மாநில அளவிலான கால்பந்து போட்டிகளை நடத்தியவர். மேலும் தமிழ்நாடு கால்பந்தாட்ட சங்கத்தின் தலைமைப் பதவியில் செயல்பட்டவர்.

இந்திய அரசின் சார்பாக, அகில இந்திய சமாதானத் தூதுக் குழுவுடன் ருசியா, சுவீடன் போன்ற நாடுகளுக்கு சென்று வந்தவர்.

## மறைவு
மதுரை நகர் மாவட்ட இந்திய தேசிய காங்கிரஸ் கட்சியின் தலைவரான ஏ. ஜி. சுப்பராமன் 7 பிப்ரவரி 1986இல்,  56வது அகவையில் மாரடைப்பால் காலமானார். பின்னர் இவரின் மகன் வழக்கறிஞர் ஏ. ஜி. எஸ். இராம்பாபு, மதுரை  மக்களவைத் தொகுதியின் நாடாளுமன்ற உறுப்பினராக விளங்கியவர்.

## மேற்கோள்கள்


## வெளி இணைப்புகள்
* Kanyakumari grabs A. G. Subbaraman Trophy

பகுப்பு:1930 பிறப்புகள்
பகுப்பு:1986 இறப்புகள்
பகுப்பு:மதுரை மக்கள்
பகுப்பு:7வது மக்களவை உறுப்பினர்கள்
பகுப்பு:8வது மக்களவை உறுப்பினர்கள்
பகுப்பு:சௌராட்டிர நபர்கள்
பகுப்பு:மதுரை அரசியல்வாதிகள்
பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:மதுரை மாவட்ட மக்கள்